Πολύ καλή επιλογή για ζευγάρια. Μείναμε για 28 νύχτες. Λόγω της προσφοράς για τις μεγάλης διάρκειας κρατήσεις η τιμή ήταν οκ. Το "μέσα στη φύση" σημαίνει ότι έχει κηπάκι με διάφορα προσεγμένα φυτά. Είναι ισόγειο με υψομετρική διαφορά από το δρόμο (κατεβαίνεις σκάλες) και επειδή είναι ανάμεσα σε πολυκατοικίες δεν την πιάνει την αυλίτσα ο ήλιος. Με την άφιξή μας διαπιστώσαμε ότι υπήρχε ένα θεματάκι για το οποίο πρέπει να σημειώσω ότι έγινε ότι χρειαζόταν για να διορθωθεί και τελικά διορθώθηκε. Πολύ καλή και ευγενική επικοινωνία. Η περιοχή έχει φασαρία λόγω αεροπλάνων και κυκλοφοριακού αλλά αυτό συμβαίνει σχεδόν παντού στην πόλη της Ρόδου. Είναι κοντά και στην αρχαία Ακρόπολη/Στάδιο αλλά και σχετικά κοντά στο κέντρο με τους πεζοδρόμους, τα μαγαζιά και την παλιά πόλη. Το σπίτι έχει μέσα λίγο-πολύ όλα τα απαραίτητα. Μπορεί κανείς άνετα να φτιάξει απλά φαγητά (κατσαρόλας και φούρνου) και είναι πολύ εξυπηρετική μια τοστιερίτσα που αν θυμάμαι καλά δε φαίνεται στις φωτογραφίες. Φούρνος μικροκυμάτων δεν υπάρχει, κάτι που πιστεύω ότι αρκετοί θα εύρισκαν αρκετά χρήσιμο.
Σε γενικές γραμμές περάσαμε υπέροχα και το προτείνω σε όσους θέλουν στην καλοκαιρινή τους διαμονή να έχουν την αίσθηση ότι μένουν σε έναν οικίο χώρο, χωρίς εκατοντάδες τουρίστες γύρω τους, χωρίς ντάπα ντούπα από την πισίνα και χωρίς ροδίτες υπαλλήλους να τους βομβαρδίζουν με αδιάκριτες ερωτήσεις.
Θάλασσα κοντινή δεν υπάρχει. Τα ΜΜΜ δεν τα δοκιμάσαμε. Με το αυτοκίνητο η κοντινότερη (Ζέφυρος) είναι στα 10 λεπτά και η αγαπημένη μας που δεν έχουν καταστρέψει ακόμα με ομπρελοξαπλώστρες και μπιτσόμπαρα (αγ. Γεώργιος/Μαύρος κάβος) στη 1 ώρα και 45 λεπτά.
Καλά καλοκαίρια από καρδιάς εύχομαι σε όλους και ασφαλείς μετακινήσεις.